Babelscape/SREDFM huggingface dataset:
Γιόρις φαν Γκουλ

Ο Γιόρις φαν Γκουλ (γεν. 4 Απριλίου 1998) είναι Ολλανδός αθλητής του στίβου, που ειδικεύεται στα 60 και 100 μέτρα ανδρών.

Κέρδισε το χάλκινο μετάλλιο στο Ευρωπαϊκό Πρωτάθλημα Κλειστού Στίβου 2019 στα 60 μέτρα ανδρών, σε ηλικία μόλις 20 ετών. Στο Ευρωπαϊκό Πρωτάθλημα Στίβου 2018 ήταν 26ος στις σειρές και δεν προκρίθηκε στους ημιτελικούς.
Δήμος Πρίλεπ

Ο Δήμος Πρίλεπ ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Πρίλεπ ονομάζεται επίσης η πόλη στην οποία βρίσκεται η έδρα του Δήμου Πρίλεπ.
100.000 Δολάρια στον Ήλιο

Τα 100.000 Δολάρια στον Ήλιο (γαλλικά: Cent mille dollars au soleil), είναι μια περιπέτεια Γαλλο-Ιταλικής παραγωγής 1964, σε σκηνοθεσία Ανρί Βερνέιγ, και σε σενάριο των Μισέλ Ωντιάρ και Μαρσέλ Ζουλιάν. Στους πρωταγωνιστικούς ρόλους είναι οι Λίνο Βεντούρα, Ζαν Πολ Μπελμοντό, και ο Ρετζινάλντ Κέρναν.

Η ταινία πήρε μέρος στο Φεστιβάλ των Καννών το 1964.
Τόνι φαν Ντίπεν

Ο Τόνι φαν Ντίπεν (γεν. 17 Απριλίου 1996) είναι Ολλανδός αθλητής του στίβου, που ειδικεύεται στα 400 και 800 μέτρα. Κέρδισε το χάλκινο μετάλλιο των 400 μέτρων στο Ευρωπαϊκό Πρωτάθλημα Κλειστού Στίβου 2019, με επίδοση 46.13, νέο Ολλανδικό ρεκόρ στον κλειστό στίβο.
Όσκαρ Χουσίγιος

Ο Όσκαρ Χουσίγιος (γεν. 18 Ιουλίου 1993) είναι Ισπανός αθλητής του στίβου, που εξειδικεύεται στα 400 μέτρα, αλλά και στα 200.

Έχει κατακτήσει το χάλκινο μετάλλιο στα 4 x 400 μέτρα σκυταλοδρομία ανδρών με την ομάδα της Ισπανίας στο Ευρωπαϊκό Πρωτάθλημα Στίβου 2018.

Στο Ευρωπαϊκό Πρωτάθλημα Κλειστού Στίβου 2019 κατέκτησε δύο αργυρά μετάλλια. Ένα ατομικό στα 400 μέτρα ανδρών και ένα με την ομάδα της Ισπανίας, στα 4 x 400 μέτρα σκυταλοδρομία ανδρών.
Magneto

Ο Magneto (πραγματικό όνομα: Erik Lehnsherr, alter ego: Max Eisenhardt) είναι ο βασικός εχθρός των X-Men. Είναι δημιούργημα των Σταν Λι και Τζακ Κίρμπι. Η πρώτη του εμφάνιση έγινε στο "The X-Men #1", που δημοσιεύθηκε το Σεπτέμβριο του 1963 και έκτοτε αποτελεί το μεγαλύτερο εχθρό της ομάδας μεταλλαγμένων X-Men της Marvel Comics. Εβραϊκής καταγωγής και με τις μνήμες από το στρατόπεδο συγκέντρωσης των ναζί να τον στοιχειώνουν, τρέφει μεγάλο μίσος και περιφρόνηση για τους κοινούς ανθρώπους, θεωρώντας ότι το μέλλον ανήκει στους homo superiors. Θεωρείται ένας από τους πιο ισχυρούς μεταλλαγμένους καθώς διαθέτει τη δύναμη να ελέγχει το μαγνητισμό. Ο Μagneto έχει επίσης την ικανότητα να δημιουργεί μαγνητικά πεδία και φοράει ένα κράνος που τον βοηθά να ελέγξει τον μαγνητισμό και λειτουργεί ως προστατευτική ασπίδα. 

Η πρώιμη ιστορία του χαρακτήρα έχει συγκριθεί με τον επικεφαλής των πολιτικών δικαιωμάτων Malcolm X και τον Μέιρ Καχέν, ιδρυτή του Εβραϊκού Συνδέσμου Άμυνας. Ο Magneto είναι εναντίον της ειρηνιστικής συμπεριφοράς του Καθηγητή Χ και πιέζει σε μια πιο επιθετική προσέγγιση για να επιτευχθούν τα πολιτικά δικαιώματα. Ο Magneto κατατάχθηκε από το IGN ως ο Μεγαλύτερος Κακοποιός Βιβλίων Κόμικ όλων των εποχών.
Ford Expedition

Το Ford Expedition είναι ένα μεγάλων διαστάσεων SUV αυτοκίνητο, που παράγεται από την αμερικανική αυτοκινητοβιομηχανία Ford, από τις 22 Ιουλίου 1996. Μέχρι σήμερα έχουν κατασκευαστεί 4 γενιές του μοντέλου, με την τέταρτη γενιά του να παράγεται από τις 25 Σεπτεμβρίου 2017. Ο κυριότερος εμπορικός αντίπαλος του Ford Expedition είναι το Chevrolet Tahoe, αλλά όμως πρακτικοί ανταγωνιστές του είναι και τα Dodge Durango, Toyota Land Cruiser, Toyota Sequoia και Nissan Armada για την στάνταρ εκδοχή αμαξώματος. Ειδικότερα για την μακρύτερη εκδοχή Expedition EL / Max που κυκλοφόρησε για πρώτη φορά στα τέλη του 2006, ο διαχρονικός του αντίπαλος από τότε είναι το Chevrolet Suburban.
Τζέιμι Γουέμπ

Ο Τζέιμι Γουέμπ (γενν. 1 Ιουνίου 1994) είναι Βρετανός αθλητής του στίβου, που ειδικεύεται στα 800 μέτρα. Ο Γουέμπ κατέκτησε το αργυρό μετάλλιο των 800 μέτρων στο Ευρωπαϊκό Πρωτάθλημα Κλειστού Στίβου 2019.

Είναι καθηγητής χημείας στην Ακαδημία Χάρις του Νοτίου Νόργουντ, αφού πήρε το ανώτατο πτυχίο στο Πανεπιστήμιο Λοουμπόροου.

Το ατομικό του ρεκόρ στα 800 μέτρα είναι 1:45.73.
My Name Is

Το "My Name Is" είναι ένα τραγούδι του Αμερικάνου ράπερ Eminem από το επιτυχημένο άλμπουμ του "The Slim Shady LP" (1999). Είναι επίσης το τραγούδι που ανοίγει το άλμπουμ. Το τραγούδι έχει sample από το τραγούδι «I Got The...» των Labi Siffre.

Βρίσκεται στην 26η θέση στην λίστα «Τα 100 Καλύτερα Τραγούδια των 90s» του VH1, στην έκτη θέση στα «1001 καλύτερα Τραγούδια που έγιναν Ποτέ» του μουσικού περιοδικού Q και στην 39η θέση στην λίστα με «Τα 100 Καλύτερα Ραπ Τραγούδια που υπήρξαν» του Rolling Stone.
Πλατεία Μακεδονίας

300px|μικρογραφία|Η κύρια όψη της πλατείας
Η Πλατεία Μακεδονίας είναι η κεντρική πλατεία των Σκοπίων. Η πλατεία είναι η μεγαλύτερη στη Βόρεια Μακεδονία με συνολικό εμβαδό 18.500 τ.μ.. Βρίσκεται στο κεντρικό τμήμα της πόλης, δίπλα στον ποταμό Αξιό. Η ανεξαρτησία της χώρας από τη Γιουγκοσλαβία ανακηρύχθηκε εδώ από τον πρώτο πρόεδρο της χώρας, Κίρο Γκλιγκόροφ. Η ανάπλαση της πλατείας είναι μέρος του έργου «Σκόπια 2014».
Χεσούς Γκόμεθ

Ο Χεσούς Γκόμεθ (γεν. 24 Απριλίου 1991) είναι Ισπανός αθλητής του στίβου, πιο συγκεκριμένα δρομέας μεσαίων αποστάσεων.

Συμμετείχε στους Μεσογειακούς Αγώνες 2018, στο αγώνισμα των 1500 μέτρων, τερματίζοντας 7ος.

Στο Ευρωπαϊκό Πρωτάθλημα Κλειστού Στίβου 2019 κατέκτησε την 3η θέση και το χάλκινο μετάλλιο στο αγώνισμα των 1500 μέτρων ανδρών.
Υπερχειλιστής

Ο Υπερχειλιστής είναι μια κατασκευή που χρησιμοποιείται για την παροχή ελεγχόμενης απελευθέρωσης ροών από τα φράγματα ή τα αναχώματα σε μια κατάντη περιοχή, συνήθως στην κοίτη του ποταμού. Η απελευθέρωση των ροών διασφαλίζει ότι το νερό δεν θα υπερχειλίσει και δεν θα προκαλέσει ζημιά ή δεν θα καταστρέψει το φράγμα.

Το νερό κανονικά ρέει σε έναν υπερχειλιστή μόνο κατά τη διάρκεια περιόδων πλημμύρας, όταν η δεξαμενή δεν μπορεί να συγκρατήσει την περίσσεια νερού που εισέρχεται στη δεξαμενή πάνω από αυτή που μπορεί να χωρέσει.
Τεχνητή Λίμνη Κανναβιού

Η Τεχνητή Λίμνη Κανναβιού είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Ασπρογιά (η οποία γειτονεύει με την κοινότητα Κανναβιού), ενώ ένα πολύ μικρό μέρος της βρίσκεται εντός των διοικητικών ορίων της κοινότητας Κρήτου Μαρόττου.
Πανεπιστήμιο του Έσσεξ

Το Πανεπιστήμιο του Έσσεξ είναι δημόσιο πανεπιστήμιο στο Έσσεξ στην Αγγλία. Ιδρύθηκε το 1963 και δέχτηκε τους πρώτους φοιτητές το 1964, και έλαβε Βασιλική χάρτα (βασιλικό έγγραφο που δίνει ειδικά δικαιώματα ) το 1965.

Η μεγαλύτερη πανεπιστημιούπολη του Έσσεξ είναι η πανεπιστημιούπολη του Κόλτσεστερ, 1.6 χλμ. από το Ουιβενχόε και 3 χιλιόμετρα από την Κόλτσεστερ. Υπάρχει επίσης μια πανεπιστημιούπολη στο Σάουθεντ-ον-Ση.

Το Έσσεξ έχει συνεργασίες με 18 ιδρύματα σε όλο τον κόσμο. Οι διεθνείς συνεργασίες περιλαμβάνουν συμφωνία δικαιόχρησης με τη Kaplan Σιγκαπούρης και διπλά πτυχία με πολλά πανεπιστήμια στην Ευρώπη και την Ασία.

Το Έσσεξ κατατάσσεται 251-300 στον κόσμο από την Times Higher Education World University Rankings για το 2019, 22ο στο Ηνωμένο Βασίλειο στο The Times/Sunday Times Good University Guide για το 2018 και 26 στο Ηνωμένο Βασίλειο σύμφωνα με το The Complete University Guide το 2019. Το Έσσεξ ονομάστηκε Πανεπιστήμιο της Χρονιάς στο Βραβεία Ανώτατης Εκπαίδευσης των Τάιμς το Νοέμβριο του 2018. Το Πλαίσιο Ερευνητικής Αριστείας για το 2014 κατατάσσει το Έσσεξ στα κορυφαία 20 πανεπιστήμια στο Ηνωμένο Βασίλειο για την ποιότητα της έρευνας και στα κορυφαία 5 για τις κοινωνικές επιστήμες. Το Έσσεξ είναι μεταξύ των 50 υψηλότερων θέσεων για τα πεδία των κοινωνικών επιστημών και δικαίου στο Times Higher Education World University Rankings το 2018 ανά θέμα.

Το Έσσεξ έχει δώσει διάφορους διάσημους απόφοιτους, μεταξύ των οποίων δύο νομπελίστες, επιφανείς επιστήμονες, καλλιτέχνες και πολιτικοί. Επιπλέον, υπάρχουν δύο πρώην ακαδημαϊκοί που είναι κάτοχοι βραβείων Νόμπελ.
Εν Ονόματι της Βίας

Η ταινία Εν Ονόματι της Βίας (πρωτότυπος τίτλος: L' Alpaquer), είναι ένα αστυνομικό θρίλερ Γαλλκής παραγωγής 1976, σε σενάριο και σκηνοθεσία του Φιλίπ Λαμπρό. Στους πρωταγωνιστικούς ρόλους είναι ο Ζαν Πολ Μπελμοντό και ο Μπρούνο Κρέμερ.

Η ταινία κυκλοφόρησε το 1976 και θεωρείται ως ένα τυπικό γαλλικό θρίλερ από τη δεκαετία του 1970. 
Είναι μια από τις πολλές ταινίες του Μπελμοντό, όπου παίζει τον πρωταγωνιστικό ρόλο.
Όπως και στις ταινίες "Ο Υπέροχος (Le Magnifique)", "Ο Αδιόρθωτος (L'Incorrigible)", ή "Ο Περιθωριακός (Le Marginal)", ο Μπελμοντό είναι ο πραγματικός σταρ της ταινίας, υποδύομενος έναν μοναχικό χαρακτήρα που τα βάζει με τους κακούς.
Nier

Το Nier (μορφοποιημένο ως: NieR, ιαπωνικά: ニーア, Χέπμπορν: "Nīa") είναι hack and slash βιντεοπαιχνίδι δράσης ρόλων που αναπτύχθηκε από την Cavia και κυκλοφόρησε από την Square Enix στην Ιαπωνία και στην Αυστραλία στις 22 Απριλίου του 2010, στις 23 Απριλίου στην Ευρώπη και στις 27 του ίδιου μήνα στη Βόρεια Αμερική. Οι ιαπωνικές κυκλοφορίες έχουν δύο διαφορετικούς τίτλους: NieR Gestalt (ιαπωνικά: ニーアゲシュタルト, Χέπμπορν: "Nīa Geshutaruto") για το Xbox 360 και NieR RepliCant (ιαπωνικά: ニーアレプリカント, Χέπμπορν: "Nīa Repurikanto") για το PlayStation 3 (στη συγκεκριμένη εκδοχή πρωταγωνιστεί νεότερος χαρακτήρας). Μία ακόμη εκδοχή του παιχνιδιού ετοιμαζόταν για το PlayStation Vita, αλλά ακυρώθηκε τον Μάρτιο του 2011, λόγω προτεραιότητας του "Dragon Quest X." 

Το "Nier" είναι spin-off της σειράς "Drakengard" και ακολουθεί τον πέμπτο τερματισμό του πρώτου παιχνιδιού, τα γεγονότα του οποίου άφησαν τον πλανήτη Γη σε κατάσταση αποσύνθεσης. Τοποθετημένο χίλια χρόνια μετά από αυτό, το παιχνίδι βάζει τον παίκτη στο ρόλο του πρωταγωνιστή Nier, καθώς προσπαθεί να βρει θεραπεία για μια ασθένεια γνωστή ως Black Scrawl, στην οποία έχει υποκύψει η κόρη του, Yonah. Στο δρόμο του γίνεται σύμμαχός με ένα βιβλίο που μιλάει, τον Grimoire Weiss, ταξιδεύει μαζί με άλλους δύο χαρακτήρες, την Kainé και τον Emil, καθώς σκοτώνει πλάσματα που καταστρέφουν τον κόσμο, γνωστά ως Shades. 

Ο τρόπος παιχνιδιού δανείζεται στοιχεία από διάφορα είδη βιντεοπαιχνιδιών, με αρκετές μεταβάσεις σε αυτά και έπειτα με επαναφορά στο βασικό είδος, που είναι hack and slash δράσης ρόλων. 

Το "Nier" αναπτύχθηκε με τρόπο τέτοιο, ώστε να είναι ελκυστικό και στο μεγαλύτερο ηλικιακά κοινό και στο κοινό εκτός Ιαπωνίας, όπου δημιουργήθηκε. Τη μουσική του συνέθεσε ο Κεΐτσι Οκάμπε, επικεφαλής του στούντιο Monaca. Όταν κυκλοφόρησε, το παιχνίδι απέσπασε ανάμεικτες κριτικές, με τους κριτικούς να επαινούν την ιστορία, τους χαρακτήρες και τη μουσική, και να έχουν ασαφή άποψη για το πόσο καλά έδεναν οι διαφοροποιήσεις του gameplay. Επίσης, επικρίθηκαν κάποια στοιχεία του gameplay, κυρίως τα side quests, και τα γραφικά του παιχνιδιού, τα οποία χαρακτηρίστηκαν ως κατώτερα της νόρμας. Ωστόσο, το "Nier", με την πάροδο του χρόνου, έγινε κλασικό παιχνίδι ανάμεσα στην κοινότητα των παικτών, που το θεωρούν καλτ. Ένα πιο επιτυχημένο sequel αναπτύχθηκε από την PlatinumGames και κυκλοφόρησε το 2017 για τα PlayStation 4 και Microsoft Windows και το 2018 για το Xbox One, με τον τίτλο "". 

Στις 29 Μαρτίου του 2020 και μέσω της επίσημης σελίδας του παιχνιδιού στο Twitter, ανακοινώθηκε βρίσκεται στο στάδιο της ανάπτυξης μια αναβαθμισμένη εκδοχή του παιχνιδιού για τα PlayStation 4, Xbox One και PC, με τίτλο "NieR Replicant ver.1.22474487139". Η ιστορία θα εστιάζει στον νεαρό Nier που αναζητά θεραπεία για τη μικρή του αδερφή.
Εγκληματικότητα ανηλίκων

Η Εγκληματικότητα ανηλίκων είναι το σύνολο των παραβατικών πράξεων που διαπράττονται από τους ανήλικους. Η προσωπικότητα του νέου βρίσκεται σε διαρκή διαμόρφωση και μεταλλαγή και το μέσο της εφηβείας αποτελεί περίοδο έκρηξης για τις εγκληματικές δραστηριότητες. Ως ανήλικοι θεωρούνται αυτοί που διατρέχουν από το 7ο έτος της ηλικίας τους έως το 17ο έτος συμπληρωμένο. Από αυτούς όσοι έχουν ηλικία έως το 12ο έτος τους συμπληρωμένο ονομάζονται παιδιά, και οι υπόλοιποι έφηβοι. Πολλοί λόγοι ωθούν τα παιδιά σε παρανομία και εγκληματικότητα. Οι σημαντικότερες αιτίες είναι η οικογένεια και η κοινωνία. Ο νόμος προβλέπει τα κατάλληλα μέτρα για τις παραβατικές ενέργειες των νέων, ωστόσο ο στόχος δεν είναι η τιμωρία αλλά μια σωστή και ισορροπημένη κοινωνία, ξεκινώντας απο το κύτταρό της, τους νέους.
Γκιόργκι Ρεκχβιασβίλι

Ο Γκιόργκι Ρεκχβιασβίλι ("Giorgi Rekhviashvili," , 1η Φεβρουαρίου 1988) είναι Γεωργιανός επαγγελματίας ποδοσφαιριστής, ο οποίος αγωνίζεται ως αμυντικός για το Λεβαδειακό.
Λενί Νανγκίς

Ο Λενί Νανγκίς ("Lenny Nangis," 24 Μαρτίου 1994) είναι επαγγελματίας ποδοσφαιριστής από τη Γουαδελούπη, ο οποίος αγωνίζεται ως πλάγιος μέσος για το Λεβαδειακό. Μπορεί να αγωνιστεί και ως επιθετικός.
Δήμος Ντόλνενι

Ο Δήμος Ντόλνενι ( , ) είναι δήμος στο κεντρικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Ντόλνενι ονομάζεται επίσης το χωριό στο οποίο βρίσκεται η έδρα του Δήμου Ντόλνενι.
Ντενίζ Δημάκη

Η Ντενίζ Δημάκη (στις 4 Σεπτεμβρίου 1977) είναι Ελληνίδα αθλήτρια του τριάθλου. Εκπροσώπησε την Ελλάδα στο τρίαθλο στους θερινούς Ολυμπιακούς Αγώνες του 2008.
Ντάρκσιντ

Ο Ντάρκσιντ είναι φανταστικός υπερκακοποιός που εμφανίζεται σε Αμερικανικά κόμικς της DC Comics. Δημιουργήθηκε από τον συγγραφέα-καλλιτέχνη Τζακ Κίρμπι. Ο χαρακτήρας έκανε μια εμφάνιση καμέο στο "Superman's Pal Jimmy Olsen" #134 (Ιανουάριος 1970) πριν κάνει την πρώτη του πλήρη εμφάνιση στο "Forever People" #1 (Ιανουάριος 1971).

Είναι ο πατέρας των Ορίον, Κάλιμπακ, Γκρέιβεν και Γκρέιλ, Ως τυραννικός κυβερνήτης του πλανήτη Απόκολιπς, ο απώτερος στόχος του Ντάρκσιντ είναι να κατακτήσει το σύμπαν και να εξαλείψει όλα τα ελεύθερα και τα αισθανόμενα όντα. Ένα από τα πιο ισχυρά όντα στο Σύμπαν της DC, ο χαρακτήρας έγινε σταθερός κακοποιός στον κύκλο του Σούπερμαν και θεωρείται ως ο μεγαλύτερος εχθρός της Ομάδα Δικαιοσύνης. Ο Ντάρκσιντ κατετάγη στο νούμερο 6 στους πρώτους 100 κακούς κόμικ όλων των εποχών του IGN και 23ος στους 100 μεγαλύτερος κακοποιούς στο Wizard. 

Ο Φρανκ Γουέλκερ δάνεισε τη φωνή του στον Ντάρκσιντ στις σειρά κινουμένων σχεδίων Super Friends: The Legendary Super Powers Show και The Super Powers Team: Galactic Guardians, η οποία έγινε η πρώτη του εμφάνιση σε άλλα μέσα εκτός από τα κόμικς. Ύστερα ο χαρακτήρας εμφανίστηκε και σε άλλες σειρές.
Φαμπρίς Μπρι

Ο Φαμπρίς Μπρι είναι Γάλλος πρώην παίκτης βόλεϊ, γεννημένος στις 2 Απριλίου του 1972 στην πόλη Σεν Πιέρ λε Νεμούρ. Έχει ύψος και αγωνιζόταν στη θέση του Διαγώνιου. Είχε 85 συμμετοχές με την Εθνική Γαλλίας.
Λουντοβίκ Καστάρ

Ο Λουντοβίκ Καστάρ είναι Γάλλος πρώην παίκτης βόλεϊ, που γεννήθηκε στις 18 Ιανουαρίου 1983 στο προάστιο Κλισί του Παρισίου. Έχει ύψος 1,95 μ. και αγωνιζόταν στη θέση του ακραίου. Έχει 95 συμμετοχές με την Εθνική Γαλλίας. Κατάγεται από τη Γουαδελούπη.
Το μυστικό μου λουλούδι

Το μυστικό μου λουλούδι (πρωτότυπος τίτλος: La flor de mi secreto) είναι ισπανική ταινία του 1995 σε σκηνοθεσία και σενάριο του Πέδρο Αλμοδόβαρ.
Ηλιάνα Γιαννακοπούλου

Η Ηλιάνα Γιαννακοπούλου (γεν. 31 Αυγούστου 1996, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.

Ξεκίνησε σε ηλικία 8 χρονών από τις ακαδημίες της Ένωσης Γαλατσίου. Το 2008 μετακόμισε στις ακαδημίες του Παναθηναϊκού, τη φανέλα του οποίου φόρεσε και για τέσσερις σεζόν αγωνιζόμενη με την πρώτη ομάδα. Το καλοκαίρι του 2016 πήρε μεταγραφή στον Ιωνικό Αγρινίου για να ακολουθήσει παράλληλα τις σπουδές της στο τμήμα Βιολογίας του Πανεπιστημίου Πατρών.
Ιαία

Πορτρέτο της Ιαίας του 15ου αιώνα από μία γαλλική μετάφραση του [[De mulieribus claris]]
μικρογραφία|250x250εσ|Παράδειγμα αρχαίου ρωμαϊκού σκαλισμένου ελεφαντόδοντου, που δεν αποδίδεται στην Ιαία
Η Ιάια της Κυζίκου («Μάρτσια») ήταν Ρωμαία ζωγράφος, η οποία έζησε την εποχή του Μάρκου Τερέντιου Βάρρωνος (116-27 π.Χ.). 

Γεννήθηκε στην Κύζικο και ήταν διάσημη ζωγράφος και χαράκτρια ελεφαντόδοντου. Τα περισσότερα από τα έργα της λέγονται ότι είναι γυναικών. Μεταξύ των εικόνων που της αποδίδονται ήταν ένα μεγάλος πίνακας, στη Νάπολη, μια εικόνα ηλικιωμένης γυναίκας και μία αυτοπροσωπογραφία. Λέγεται ότι δούλευε γρηγορότερα και ζωγράφιζε καλύτερα από τους άνδρες ανταγωνιστές της, τον Σόπολη και τον Διονύσιο, γεγονός που της επέτρεψε να κερδίσει περισσότερα χρήματα από αυτούς. Η Μάρτσια παρέμεινε ανύπαντρη σε όλη της τη ζωή. 

Ήταν μία από τις έξι γυναίκες καλλιτέχνισσες της αρχαιότητας που αναφέρονται στην Φυσική Ιστορία του Πλίνιου του Πρεσβύτερου (XL.147-148) το 77 μ.Χ.: Τιμαρέτη, Ειρήνη, Καλυψώ, Αριστάρετη, Ιαία και Ολυμπιάδα. Αναφέρονται αργότερα στο De mulieribus claris του Βοκάκιου.
Lincoln Navigator

Το Lincoln Navigator είναι ένα μεγάλων διαστάσεων πολυτελές SUV αυτοκίνητο, που παράγεται από την αμερικανική αυτοκινητοβιομηχανία Lincoln, από τις 14 Μαΐου 1997. Μέχρι σήμερα έχουν κατασκευαστεί 4 γενιές του μοντέλου, με την τέταρτη γενιά του να παράγεται από τις 25 Σεπτεμβρίου 2017. Η πρώτη γενιά του Navigator λανσαρίστηκε στις 1 Ιουλίου 1997 και ήταν επίσης το πρώτο SUV στην ιστορία της Lincoln.
Μαρία Αποστολάκη

Η Μαρία Αποστολάκη (γεν. 14 Ιανουαρίου 1997, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία και ως Διαγώνια. Επίσης αγωνίζεται και στο άθλημα του μπιτς βόλεϊ.

Ξεκίνησε σε ηλικία 7 χρονών από τις ακαδημίες της Αγίας Παρασκευής, για να μεταπηδήσει το 2010 στις ακαδημίες του Παναθηναϊκού, τη φανέλα του οποίου φόρεσε για δύο σεζόν αγωνιζόμενη με την πρώτη ομάδα. Το καλοκαίρι του 2014 πήρε μεταγραφή στην Άρτεμις Κορυδαλλού στην οποία αγωνίζεται έως σήμερα.
Μορίς Ρονέ

Ο Μορίς Ρονέ (γαλλικά: Maurice Julien Marie Robinet), (Νίκαια, 13 Απριλίου 1927 – Παρίσι, 14 Μαρτίου 1983), ήταν Γάλλος ηθοποιός, σκηνοθέτης και συγγραφέας.

Ο Μορίς Ρονέ έγινε ένας από τους πιο δημοφιλείς και παραγωγικούς ηθοποιούς του Ευρωπαϊκού κινηματογράφου. Μεταξύ του 1955 και 1975, εμφανίστηκε σε περισσότερες από εξήντα ταινίες. Συχνά υποδύοταν χαρακτήρες που ήταν σε σύγκρουση με τον εαυτό τους ή την κοινωνία.
Ιστορία της Δυτικής Φιλοσοφίας

H Ιστορία της Δυτικής Φιλοσοφίας είναι βιβλίο του 1945 γραμμένο από τον Μπέρτραντ Ράσελ. Αποτελεί μια ανασκόπηση της Δυτικής Φιλοσοφίας από την προ-σωκρατική περίοδο ως τις αρχές του 20υ αιώνα. Δεχτηκε κριτική για γενικοποιήσεις και παραλήψεις, ιδίως στην μετα-Καρτεσιανή περίοδο, αλλά ωστόσο υπήρξε εμπορική επιτυχία. Η επιτυχία του βιβλίου πρόσφερε οικονομική ασφάλεια στον Ράσελ στα τέλη της ζωής του. Ο Ράσελ βραβεύθηκε με το βραβείο Νόμπελ το 1950.
Boeing 737 MAX

μικρογραφία|336x336px|Boeing 737 Max στην τελική προσέγγισηΤο Boeing 737 MAX είναι μια σειρά αεροσκαφών στενής ατράκτου, σχεδιασμένη και κατασκευασμένη από την Boeing Commercial Airplanes, ως η τέταρτη γενιά του Boeing 737 η οποία διαδέχτηκε το Boeing 737 Next Generation (NG). 

Η νέα σειρά 737 παρουσιάστηκε στις 30 Αυγούστου 2011. Η πρώτη πτήση πραγματοποιήθηκε στις 29 Ιανουαρίου 2016. Η νέα σειρά κέρδισε την πιστοποίηση της FAA στις 8 Μαρτίου 2017. Η πρώτη παράδοση ήταν ένα αεροσκάφος MAX 8 στις 6 Μαΐου 2017 στην Malindo Air, η οποία έθεσε το αεροσκάφος σε λειτουργία στις 22 Μαΐου 2017. Το 737 MAX βασίζεται σε προηγούμενα σχέδια 737. Ανανεώθηκε με πιο αποδοτικούς κινητήρες CFM International LEAP -1B, αεροδυναμικές βελτιώσεις (συμπεριλαμβανομένων των χαρακτηριστικών πτερυγίων με διακεκομμένη άκρη) και τροποποιήσεις του σκελετού. 

Η σειρά 737 MAX προσφέρεται σε τέσσερις παραλλαγές με χωρητικότητα από 138 έως 230 θέσεις και εμβέλεια 5.954-7.084 χλμ. Τα 737 MAX 7, MAX 8 και MAX 9, προορίζονται να αντικαταστήσουν τα 737-700, 800 και 900, αντίστοιχα. Πρόσθετο μήκος προσφέρεται με το μακρύτερο 737 MAX 10. Έως τον Ιανουάριο του 2019, η Boeing 737 MAX είχε λάβει 5.011 σταθερές παραγγελίες και είχαν παραδοθεί 350. 

Μετά από δύο θανατηφόρες συντριβές αεροσκαφών MAX 8 τον Οκτώβριο του 2018 και τον Μάρτιο του 2019, οι ρυθμιστικές αρχές σε όλο τον κόσμο καθήλωσαν όλη τη σειρά των αεροσκαφών.
Ανατόλι Σολοβιανένκο

Ο Ανατόλι Σολοβιανένκο (25 Σεπτεμβρίου 1932 - 29 Ιουλίου 1999) ήταν τενόρος της Όπερας από την Σοβιετική Ένωση και (μετά τις 26 Δεκεμβρίου 1991) την Ουκρανία.
Αίρεση του Ελεύθερου Πνεύματος

H Αίρεση του Ελεύθερου Πνεύματος ήταν μια αίρεση της καθολικής εκκλησίας τον 13ο και 14ο αιώνα, η οποία εμφανίστηκε κυρίως στις Κάτω Χώρες, Γερμανία, Γαλλία, Βοημία και βόρεια Ιταλία. Οι κύριες πεποιθήσεις των οπαδών της αίρεσης ήταν 

# Αυτοθεισμός (η τέλεια ψυχή είναι αδιαχώριστη από τον Θεό)
# Αρνηση της αναγκαιότητας του Ιησού και της Εκκλησίας
# Χρήση ερωτικής γλώσσας για ένωση με τον Ιησού
# Αντιφατικές δηλώσεις (π.χ. τίποτα δεν είναι αμαρτία, εκτός από αυτό που θεωρείται πως είναι αμαρτία")
# Αντι-κληρικά αισθήματα.
Βερνάρδος του Κλαιρβώ

Ο Βερνάρδος του Κλαιρβώ (Bernard of Clairvaux) (1090 μ.Χ.– 20 Αυγούστου 1153) ηταν Γάλλος Αββάς,ηγούμενος της μονής του Κλαιρβώ. Είναι Άγιος της Ρωμαιοκαθολικής Εκκλησίας. Υπήρξε Μυστικιστής και Διδάσκαλος του Δυτικού Χριστιανισμού.
Δήμος Κριβογκάστανι

Ο Δήμος Κριβογκάστανι () είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Κριβογκάστανι ονομάζεται επίσης το χωριό στο οποίο βρίσκεται η έδρα του Δήμου Κριβογκάστανι.
Τζέραρντ Ουινστάνλεϊ

Ο Τζέραρντ Ουινστάνλεϊ ("Winstanley", 19 Οκτωβρίου 1609   10 Σεπτεμβρίου 1676) ήταν Άγγλος προτεστάντης, πολιτικός φιλόσοφος και ακτιβιστής κατά την διάρκεια της εξουσίας του Όλιβερ Κρόμγουελ. Ο Ουινστάνλεϊ ήταν αρχηγός μιας αγγλικής ομάδας γνωστής ως Ντίγγερς.
Μυρμήκιον

thumb|Ο αρχαιολογικός χώρος του Μυρμηκίου
Το Μυρμήκιον ήταν αρχαία Ελληνική αποικία στην Κριμαία. Ο οικισμός ιδρύθηκε στο ανατολικό τμήμα της σύγχρονης πόλης Κερτς, 4 χλμ. βορειοανατολικά από την εξίσου αρχαία Ελληνική πόλη Παντικάπαιον, κοντά στο ακρωτήριο Καραντίνι. Ο οικισμός ιδρύθηκε από τους Ίωνες κατά το πρώτο μισό του 6ου αιώνα π.Χ

Τον 5ο αιώνα π.Χ., η πόλη εξειδικεύεται στην οινοποίηση και κόβει το δικό της νομισματοκοπείο. Περιβάλλεται από πύργους, με πάχος περίπου 2,5 μέτρων. Το Μυρμήκιον έπεσε στα χέρια του Βασιλείου του Βοσπόρου τον 4ο αιώνα π.Χ. και σταδιακά μειώθηκε σε μια ασήμαντη πόλη σε σχέση με την ανεπτυγμένη πόλη Παντικάπαιον.

Τακτικές ανασκαφές ξεκίνησαν το 1934 και συνεχίζονται μέχρι και σήμερα.
Χεμπέι Τσάινα Φόρτσουν

Η Χεμπέι Τσάινα Φόρτσουν (απλοποιημένα Κινέζικα: 河北华夏幸福足球俱乐部, παραδοσιακά Κινέζικα: 河北華夏幸福足球俱樂部, πινγίν: Héběi Huáxià Xìngfú Zúqiú Jùlèbù) είναι Κινέζικος ποδοσφαιρικός σύλλογος που συμμετέχει στην Κινεζική Σούπερ Λίγκα της Κινεζικής Ποδοσφαιρικής Ομοσπονδίας (ΚΠΟ). Η ομάδα έχει έδρα στο Λανγκφάνγκ του Χεμπέι και εδρεύει στο στάδιο Λανγκφάνγκ χωρητικότητας 30.000 θεατών.

Σύμφωνα με το Φορμπς, είναι η 7η πιο πολύτιμη ομάδα ποδοσφαίρου στην Κίνα έχοντας αξία 90 εκατομμύρια δολάρια και έσοδα περίπου 22.000.000 το 2015.
Σόλλιον

Το Σόλλιον ήταν αρχαία Ελληνική παραθαλάσσια πόλη στην δυτική αρχαία Ακαρνανία, στο Ιόνιο Πέλαγος. Ήταν αποικία της αρχαίας Κορίνθου μέχρι την κατάληψη της το 431 π.Χ από την Αρχαία Αθήνα, κατά την περίοδο του Πελοποννησιακού πολέμου. Κατά την διάρκεια της κυριαρχίας των Αθηναίων, η πόλη ενώθηκε με την αρχαία Πάλαιρο. Αναφέρεται και πάλι το 426 π.Χ., ως ο τόπος στον οποίο ο Δημοσθένης αποβιβάστηκε όταν αποφάσισε να εισβάλει στην Αιτωλία.

Η περιοχή αυτή βρίσκεται κοντά στο σημερινό χωριό Πογωνία, στον δήμο Ακτίου - Βόνιτσας.
Ελεύθερες Γυναίκες

Οι Ελεύθερες Γυναίκες (Ισπανικά: Mujeres Libres) ήταν μια αναρχική γυναικεία οργάνωση στην Ισπανία που στόχευε στην ενδυνάμωση της θέσης των γυναικών της εργατικής τάξης. Ιδρύθηκε το 1936 από τις Lucía Sánchez Saornil, Mercedes Comaposada και Amparo Poch y Gascón και είχε περίπου 30.000 μέλη. Η οργάνωση βασίστηκε στην λογική του «διπλού αγώνα» για την απελευθέρωση των γυναικών καθώς και την κοινωνική επανάσταση και υποστήριξε ότι οι δύο στόχοι ήταν σημαντικοί και έπρεπε να επιδιωχθούν ταυτόχρονα.
H [[Έμμα Γκόλντμαν]] και η Lucía Sánchez Saornil
Φίλιππος Πλιάτσικας

Ο Φίλιππος Πλιάτσικας είναι μουσικός, συνθέτης και στιχουργός. Είναι ο κύριος συνθέτης, στιχουργός και τραγουδιστής του ροκ συγκροτήματος Πυξ Λαξ, του οποίου αποτελεί και ιδρυτικό μέλος μαζί με τον Μάνο Ξυδού και τον Μπάμπη Στόκα. Παράλληλα με το συγκρότημα ακολουθεί και προσωπική πορεία.
Το κορίτσι από την Τεργέστη

Το κορίτσι από την Τεργέστη (Ιταλικά: La ragazza di Trieste), είναι ένα ρομαντικό δράμα Ιταλικής παραγωγής του 1982, σε σκηνοθεσία του Πασκουάλε Φέστα Καμπανίλε, βασισμένο στο ομωνύμο μυθιστόρημα του Φέστα Καμπανίλε. Στους πρωταγωνιστικούς ρόλους είναι ο Μπεν Γκαζάρα και η Ορνέλλα Μούτι.
Πακτύη

Η Πακτύη (αναφερόμενη επίσης ως Πάκτυα) ήταν αρχαία Ελληνική πόλη στην Θράκη και συγκεκριμένα στην χερσόνησο της Καλλίπολης. Αναφέρεται στον Περίπλους του Ψευδοσκύλακα, στην απαρίθμηση του για τις πόλεις της Θρακικής Χερσονήσου, που βρίσκεται 36 στάδια (περίπου 6,5 χλμ.) από την Καρδία. Σύμφωνα με τον Ηρόδοτο, ο Μιλτιάδης ο Πρεσβύτερος διέταξε να χτιστεί ένα τείχος μεταξύ της Καρδιάς, η οποία βρισκόταν στην ακτή του Κόλπου του Μελά και της Πακτύης, που ήταν στην πλευρά της Προποντίδας, για να αποτρέψει την κατάκτηση της χερσονήσου από τους Αψινθιούς. Ο Πλίνιος ο Πρεσβύτερος επισημαίνει ότι τόσο η Καρδία όσο και η Πακτύη αργότερα ενώθηκαν για να σχηματίσουν την Λυσιμάχεια.

H τοποθεσία της βρίσκεται περίπου 3,2 χιλιόμετρα νότια του Μπολαγίρ, στην Τουρκία.
Μάρκο Φριτζ

Ο Μάρκο Φριτζ ("Marco Fritz," 3 Οκτωβρίου 1977) είναι Γερμανός διαιτητής ποδοσφαίρου με έδρα το Κόρμπ. Είναι διαιτητής της FIFA και κατατάσσεται ως διαιτητής δεύτερης κατηγορίας της UEFA.
Ο ήλιος του μεσονυχτίου

Ο ήλιος του μεσονυχτίου (αγγλικά: Midnight Sun) είναι ο τίτλος αμερικανικής ρομαντικής δραματικής ταινίας, σε σκηνοθεσία Σκοτ Σπιρ. Το σενάριο έγραψε ο Έρικ Κίρστεν και είναι βασισμένο στην ομώνυμη ιαπωνική ταινία του 2006. Πρωταγωνιστούν οι Μπέλα Θορν, Πάτρικ Σβαρτζενέγκερ και Ρομπ Ριγκλ ενώ η ταινία ακολουθεί τη ζωή μιας έφηβης κοπέλας που πάσχει από τη νόσο xerodermia pigmentosum (δηλαδή υπερευαισθησία στο φως του ήλιου), η οποία την αποτρέπει από το να βγει έξω τη μέρα και να εκτεθεί στον ήλιο. Η ταινία κυκλοφόρησε στις ΗΠΑ στις 23 Μαρτίου 2018.
Μάχη του Ντιέν Μπιέν Φου

<mapframe latitude="21.387669" longitude="103.018198" zoom="13" width="259" height="172" align="right">{
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 103.02095288556303,
 21.38658922774292
 }
 ]
}</mapframe>Η Μάχη του Ντιέν Μπιέν Φου διεξήχθη από τις 13 Μαρτίου ως τις 7 Μαΐου του 1954, στο ομώνυμο χωριό του Βιετνάμ. Η μάχη έγινε κατά την διάρκεια του Α' πολέμου της Ινδοκίνας και έλαβαν μέρος μεγάλες δυνάμεις των Βιετμίνχ (Βιετναμέζων ανταρτών) και επίλεκτων Γαλλικών Δυνάμεων της Λεγεώνας των Ξένων και Γάλλων Αλεξιπτωτιστών. Έληξε με ήττα των Γάλλων και σηματοδότησε το τέλος της Γαλλικής αποικιοκρατίας στην Ινδοκίνα και την απαρχή του πολέμου του Βιετνάμ, μεταξύ των Η.Π.Α. και της Λαϊκής Δημοκρατίας του Βιετνάμ που δημιουργήθηκε με τον διαχωρισμό του κράτους του Βιετνάμ, μετά την Συνδιάσκεψη της Γενεύης.
Φλωέλ

Ο Γιώργος Γαζέας πιό γνωστός ως Φλωέλ (Παπαγιάννης Φλώρινας 1955-2007) ήταν ένας από τους αυτοδίδακτους Φλωρινιώτες ζωγράφους.
Λυσσασμένοι

Οι Λυσσασμένοι () ήταν ομάδα γαλλων κατά την διάρκεια της γαλλικής επανάστασης, γνωστοί για τον οξύθυμο χαρακτήρα τους και για την υπεράσπιση των συμφερόντων των κατωτέρων τάξεων, εκφράζοντας τα αιτήματα των Αβράκωτων. Κατά την γαλλική επανάσταση στο Παρίσι το 1793, έπαιξαν σημαντικό ρόλο διώχνοντας του Γιρονδίνους από την Εθνική Συνέλευση, επιτρέποντας στους Montagnards να αποκτήσουν περισσότερο έλεγχο. Οι Λυσσασμένοι δεν ήταν ενιαίο κόμμα, αλλά μεμονωμένες φιγούρες. Οι Λυσσασμένοι ήταν κυνικοί στον βαθμό του αναρχισμού και καχύποπτοι κατά των περισσότερων πολιτικών οργανισμών.
Γιάννης Ζερδελής

Ο Γιάννης Ζερδελής είναι Έλληνας πολιτικός και πρώην βουλευτής.

Στις εκλογές του Μαΐου και Ιουνίου 2012 και στις εκλογές του Ιανουαρίου 2015 εξελέγη στο Ελληνικό Κοινοβούλιο, με το ψηφοδέλτιο του ΣΥΡΙΖΑ, στην εκλογική περιφέρεια της Λέσβου.

Στις 21 Αυγούστου 2015, εγκατέλειψε τον ΣΥΡΙΖΑ μαζί με είκοσι τέσσερις αντιφρονούντες για να δημιουργήσουν τη Λαϊκή Ενότητα.
Ετιέν ντε Λα Μποεσί

O Ετιέν ντε Λα Μποεσί ή ντε Λα Μποετί ("Étienne ή Estienne de La Boétie", 1 Νοεμβρίου 1530 – 18 Αυγούστου 1563) ήταν Γάλλος δικαστής, συγγραφέας και "ένας θεμελιωτής της σύγχρονης πολιτικής φιλοσοφίας στη Γαλλία". Είναι περισσότερο γνωστός ως φίλος του Μισέλ ντε Μονταίν, καθώς και για το ότι ήταν μια πρώιμη επιρροή για την αναρχική σκέψη.

Τον 20ό αιώνα, αρκετοί Ευρωπαίοι αναρχικοί άρχισαν να παραπέμπουν στα έργα του Λα Μποεσί, μεταξύ των οποίων και οι Gustav Landauer, Bart de Ligt and Simone Weil. Ο John Holloway επίσης τον αναφέρει στο βιβλίο του "Crack Capitalism" για να εξηγήσει την ιδέα του πώς να ξεφύγει η ανθρωπότητα από τον καπιταλισμό. O Gene Sharp, βασικός υποστηρικτής της μη-βίας, τον αναφέρει συχνά.
Γκαμπριέλ ντε Φουανί

O Γκαμπριέλ ντε Φουανί (Gabriel de Foigny, περίπου 1630-1692) είναι ο συγγραφέας του ουτοπικού έργου "La Terre Australe connue" ("Η γνωστή νότια γη", 1676).

Γεννήθηκε στην Λωραίνη. Αργότερα μετακινήθηκε στη Γενεύη και έβγαζε τα χρήματα του ως διδάσκαλος. Το έργο του τυπώθηκε στη Γενεύη
Μαξ Νετλάου

Ο Μαξ Νετλάου ("Max Heinrich Hermann Reinhardt Nettlau", 30 Απριλίου 1865 – 23 Ιουλίου 1944) ήταν Γερμανός αναρχικός και ιστορικός. Μεγάλωσε στην Βιέννη όπου έζησε εκεί μέχρι την προσάρτησή της από τους Ναζί το 1938. Ως μελετητής της ουαλικής γλώσσας, έζησε στο Λονδίνο και εντάχθηκε στην Σοσιαλιστική Λίγκα. Εκεί γνώρισε και τους αναρχικούς Μαλατέστα και Κροπότκιν, με τους οποίους διατήρησε επαφή για την υπόλοιπη ζωή του. Βοήθησε να ιδρυθεί το Freedom Press. Έγραψε τη βιογραφία πολλών αναρχικών και ένα επτάτομο βιβλίο για την ιστορία του αναρχισμού.
Το σταυροδρόμι των λαθρεμπόρων

Το σταυροδρόμι των λαθρεμπόρων (γαλλικά: Boulevard du Rhum), είναι μια αισθηματική περιπέτεια Γαλλικής παραγωγής του 1971, σε σκηνοθεσία Ρομπέρ Ενρικό, βασισμένη στη ομώνυμη νουβέλα του Ζακ Πεσεράλ. Στους πρωταγωνιστικούς ρόλους είναι ο Λίνο Βεντούρα και η Μπριζίτ Μπαρντό.
Αστακιδονήσια

Τα Αστακιδονήσια είναι σύμπλεγμα τεσσάρων νησίδων και βραχονησίδων των Δωδεκανήσων στο Καρπάθιο πέλαγος, το οποίο και βρίσκεται βόρεια της Κάσου και βορειοδυτικά της Καρπάθου. Πρόκειται για την Αστακίδα (με έκταση 0,984 τ.χλμ.), το Αστακιδόπουλο ή Ατσακιδόπουλο, τον Φωκά ή Σιάλ ή Σύλα (0,025 τ.χλμ.) και το Χτένι. Όλες οι νησίδες του συμπλέγματος με το ΦΕΚ τευχ.Α - αρ.φ.60 - 31/3/2011 περιλαμβάνονται στο δίκτυο Natura 2000. Σύμφωνα με την απογραφή του 2011 είναι ακατοίκητα και η μεν Αστακίδα έχει απογραφεί στο δήμο Ηρωικής Νήσου Κάσου ενώ το Αστακιδόπουλο στη δημοτική ενότητα Ολύμπου του δήμου Καρπάθου.
Χαρίτων Πνευματικάκις

Ο Χαρίτων Πνευματικάκις (Παλαιλώνι, Δήμου Αποκορώνου, 18 Αυγούστου 1908 - Κανάγκα, Κονγκό, 29 Μαρτίου 1998) ήταν θεολόγος ιεροκήρυκας, που ως ιερέας υπηρέτησε σε διάφορες πόλεις της Ελλάδος, ενώ αφιέρωσε τα τελευταία 25 χρόνια της ζωής του ως ιεραπόστολος στην Κανάγκα.
Μάνος Μαυρομουστακάκης

Ο Μάνος Μαυρομουστακάκης (γεν. Αθήνα, 21 Αυγούστου 1960) είναι Έλληνας ποιητής και συγγραφέας.
Δήμος Κρουσόβου

Ο Δήμος Κρουσόβου ( ; ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Κρούσοβο ονομάζεται επίσης η πόλη στην οποία βρίσκεται η έδρα του Δήμου Κρουσόβου.
Μακαρέαι

Η Μακαρέαι, γνωστή και ως Μακαρίαι ή Μακαρία, ήταν αρχαία Ελληνική πόλη στην αρχαία Αρκαδία στην περιοχή Παρρασία. Ευρίσκονταν 22 στάδια (περίπου 4 χλμ.) από την Μεγαλόπολη και 2 στάδια (περίπου 400 μ.) από τον ποταμό Αλφειό. Ερειπώθηκε λίγο πριν την περίοδο του Παυσανία (2ος αιώνας π.Χ), καθώς οι κάτοικοι της μεταφέρθηκαν στην Μεγαλόπολη. Σύμφωνα με την Ελληνική μυθολογία, ιδρύθηκε από τον Μακαρέα, γιο του Λυκάων.
Μάκαλλα

Η Μάκαλλα ήταν αρχαία Ελληνική πόλη στην Καλαβρία, που σύμφωνα με τον Λυκόφρων, ήταν ο τόπος ανάπαυσης του Φιλοκτήτη, στον οποίο οι κάτοικοι έδωσαν θεία τιμητική διάκριση. Ο συγγραφέας (που πιστεύεται ότι είναι Ψευδοαριστοτέλης) ενός αρχαίου έργου εν ονόματι "Περὶ θαυμασίων ἀκουσμάτων", που αποδίδεται στον Αριστοτέλη, όπως λέει η παράδοση προσθέτει ότι ο ήρωας είχε καταθέσει εκεί στο ναό του Απόλλωνα το τόξο και τα βέλη του Ηρακλή, τα οποία όμως είχαν αφαιρεθεί από τους πολίτες του Κρότωνα. Μαθαίνουμε από αυτόν τον συγγραφέα ότι η Μάκαλλα ήταν κοντά στο έδαφος του Κρότωνα, περίπου 120 στάδια (δηλαδή 23,5 χλμ.) από την πόλη αυτή. Παρόλα αυτά η θέση του δεν μπορεί να διευκρινιστεί, ενώ αργότερα τα ίχνη της εξαφανίζονται με αποτέλεσμα να καταλήξει μια χαμένη πόλη έως και σήμερα.
Αυγουστίνα της Αραγωνίας

Η Αυγουστίνα Ραϊμούνδα Μαρία Σαραγόσα ι Ντομένεκ (Agustina Raimunda Maria Saragossa i Domènech), γνωστή ως Αυγουστίνα της Αραγωνίας (Agustina de Aragón), (Ρέους, 4 Μαρτίου 1786 – Θέουτα, 29 Μαΐου 1857) ήταν Ισπανή ηρωίδα που πολέμησε στον Πόλεμο της Ιβηρικής Χερσονήσου, αρχικά ως πολίτης και αργότερα ως επαγγελματίας αξιωματικός του ισπανικού στρατού. Έμεινε γνωστή ως «Ισπανή Ζαν ντ΄Αρκ» και αποτέλεσε έμπνευση για τον λαό της Ισπανίας αλλά και για διάφορους καλλιτέχνες όπως ο Γκόγια και ο Λόρδος Βύρων.
Λουκάς Χατζηιωάννου

Ο Λουκάς Χατζηιωάννου (15 Σεπτεμβρίου 1927 - 17 Δεκεμβρίου 2008) ήταν ελληνοκύπριος εφοπλιστής . Ήταν ένας από τους πολύ λίγους έλληνες πλοιοκτήτες όπου ο στόλος τους κυριάρχησε στη παγκόσμια ναυτιλιακή βιομηχανία για το μεγαλύτερο μέρος του 20ου αιώνα. Ήταν ο πατέρας του ιδρυτή της EasyJet Στέλιο Χατζηιωάννου.
Τι είναι ιδιοκτησία;

Τι είναι ιδιοκτησία; είναι βιβλίο του Πιερ-Ζοζέφ Προυντόν, το οποίο εκδόθηκε το 1840, στο οποίο απαντάει με την διάσημη φράση «η ιδιοκτησία είναι κλοπή». Επίσης, στο βιβλιο διακήρυξε πως ήταν αναρχικός- μέχρι τότε η λέξη ήταν υβριστική. 

Στο βιβλίο του, ο Προυντόν επιτίθεται κατά της ιδιοκτησίας των μέσων παραγωγής (όχι της κατοχής υλικών αγαθών) και περιγράφει πως μέσω της μισθωτής εργασίας, οι κάτοχοι των μέσων παραγωγής εκμεταλλεύονταν τους εργαζόμενους, καταλήγοντας πως η "ιδιοκτησία είναι κλοπή" και ως εκ τούτου η μητέρα όλων των δεινών της ανθρωπότητας, ενώ έχει ως αποτέλεσμα την ύπαρξη της κυβέρνησης. Έγραψε: «Το δικαίωμα ιδιοκτησίας ήταν η αρχή του κακού επί της γης, ο πρώτος κρίκος της μακριάς αλυσίδας που το ανθρώπινο γένος σέρνει από την γέννηση του· το ψέμα των παραγραφών είναι η ολέθρια γοητεία που ρίχτηκε στα πνεύματα, η θανατηφόρα λέξη που εμφυτεύθηκε στις συνειδήσεις για να σταματήσουν την πρόοδο του ανθρώπου προς την αλήθεια και να διατηρήσουν την ειδωλολατρία του σφάλματος»
Φάκελος Βαλάτσι

Ο Φάκελος Βαλάτσι (αγγλικά: The Valachi papers), είναι μια αστυνομική δραματική ταινία Αμερικανικής παραγωγής 1972, σε σκηνοθεσία Τέρενς Γιανγκ, βασισμένη στο ομωνύμο βιβλίο του Πίτερ Μάας. Πρωταγωνιστούν ο Τσαρλς Μπρόνσον στο ρόλο του Τζο Βαλάτσι και ο Λίνο Βεντούρα στο ρόλο του Βίτο Τζενοβέζε.
Άντον ΛαΒέι

Ο Άντον ΛαΒέι 11 Απριλίου 1930 – 29 Οκτωβρίου 1997) Αμερικανός συγγραφέας, μουσικός, και αποκρυφιστής. ο ιδρυτής της Εκκλησίας του Σατανά και της θρησκείας του αθεϊστικού σατανισμού. Έχει συγγράψει πολλά βιβλία, μεταξύ άλλων "και τα Η Σατανική Βίβλος", "Οι Σατανικές Τελετές", "Η Σατανική Μάγισσα", "Το Σημειωματάριο του Διαβόλου" και "Ο Σατανάς Μιλάει! " Επιπλέον, έχει κυκλοφορήσει τρία άλμπουμ, συμπεριλαμβανομένων των "The Satanic Mass", "Satan Takes a Holiday", και "Strange Music". Έπαιξε ένα μικρό ρόλο στην ταινία του 1975 "The Devil's Rain" και υπηρέτησε ως οικοδεσπότης και αφηγητής στην ταινία Death Scenes του Νικ Μπούγκας το 1989.

Ο Λαβέι ήταν το θέμα πολλών άρθρων σε μέσα ενημέρωσης σε όλο τον κόσμο, συμπεριλαμβανομένων δημοφιλών περιοδικών όπως τα "Look", "McCall"'s, "Newsweek", και "Time", και ανδρικά περπεριοδικά Επίσης, σε τηλεοπτικές εκπομπές όπως τα The Joe Pyne Show, Donahue και The Tonight Show και σε δύο μεγάλου μήκους ντοκιμαντέρ: τα "Satanis" το 1970 και "Speak of the Devil: The Canon of Anton LaVey" το 1993. Δύο επίσημες βιογραφίες που έχουν γραφτεί για τον ΛαΒέι, συμπεριλαμβανομένων των The Devil's Avenger από τον Μπέρτον Χ. Γουλφ, που δημοσιεύθηκε το 1974, και τη The Secret Life of a Satanist από τον Μπλανς Μπάρτον, που δημοσιεύτηκε το 1990.

Ο ιστορικός του σατανισμού Γκάρεθ Τζ. Μέντουεϊ αποκάλεσε τον ΛαΒέι ως "γεννημένος σόουμαν", με τον ανθρωπολόγο Ζαν Λα Φοντέν, χαρακτηρίζοντάς τον ως "πολύχρωμα σχήμα του σημαντικού μαγνητισμού". Οι ακαδημαϊκοί του σατανισμού Ανά Φάξνελντ και Τζέσπερ Άα. Πέτερσεν τον περιγράφουν ως "η πιο εικονική φιγούρα στην Σατανική χιλιάδα". Ο ΛαΒέι κέρδισε πολλές ονομασίες από δημοσιογράφους, θρησκευτικούς επικριτές, και Σατανιστές, συμπεριλαμβανομένων των "Ο Πατέρας του Σατανισμού", "Άγιος Παύλος του Σατανισμού", "Μαύρος Πάπας", "ο πιο κακός άνθρωπος στον κόσμο".
Γκρέτα Τούνμπεργκ

Η Γκρέτα Τούνμπεργκ (πλήρες όνομα: Γκρέτα Τιντίν Ελεονώρα Έρνμαν Τούνμπεργκ, , ορθή προφορά: «Γκριέτα Τούνμπερι», σουηδική προφορά: [ˈgreːta ˈtʉːnˌbærj], , γεννημένη στις 3 Ιανουαρίου 2003) είναι Σουηδή συγγραφέας και ακτιβίστρια, η οποία εργάζεται με σκοπό τη καταπολέμηση της υπερθέρμανσης του πλανήτη και την κλιματική αλλαγή. Έχει χαρακτηριστεί υπόδειγμα του παγκόσμιου ακτιβισμού των νέων και σύμβολο οικολογικής συνείδησης. Τον Φεβρουάριο του 2020 ίδρυσε το ίδρυμα "Γκρέτα Τούνμπεργκ", μία μη κυβερνητική οργάνωση με σκοπό να ενισχύσει τον αγώνα που έχει ξεκινήσει για το περιβάλλον.

Η δράση της ξεκίνησε τον Αύγουστο του 2018, όταν η επίμονα επαναλαμβανόμενη διαμαρτυρία της για το κλίμα έξω από το σουηδικό κοινοβούλιο στη Στοκχόλμη προσέλκυσε το ενδιαφέρον των μέσων ενημέρωσης παγκοσμίως. Τον Νοέμβριο του 2018 μίλησε στο TEDxStockholm, ενώ τον Δεκέμβριο του ίδιου έτους αποτέλεσε βασικό ομιλητή στη Διάσκεψη Ηνωμένων Εθνών για την Κλιματική Αλλαγή και τον Ιανουάριο του 2019 στο Παγκόσμιο Οικονομικό Φόρουμ στο Νταβός.

Η Τούνμπεργκ έχει λάβει σημαντικά βραβεία και τιμές για τον ακτιβισμό της. Τον Μάρτιο του 2019, τρία μέλη της Νορβηγικής βουλής και δύο της σουηδικής βουλής την πρότειναν για το Βραβείο Νόμπελ Ειρήνης. Τον Μάιο του 2019 έγινε πρωτοσέλιδο του περιοδικού Τάιμ με ένα παγκόσμιο μήνυμα-έκκληση σχετικά με την υπερθέρμανση του πλανήτη.

Τον Αύγουστο του 2019 ανακοίνωσε το εγχείρημα ενός υπερατλαντικού ταξιδιού από το Πλίμουθ στη Νέα Υόρκη με ιστιοφόρο μηδενικών εκπομπών ρύπων.
Ακούμπενς

Με το ιδιαίτερο όνομα Ακούμπενς ("Acubens") είναι γνωστός ο τέταρτος φωτεινότερος (όπως φαίνεται από τη Γη) αστέρας στον ζωδιακό αστερισμό Καρκίνο, ο α (άλφα) Καρκίνου ("Alpha Cancri", συντομογραφικά "α Cnc"). Βρίσκεται στο νοτιοανατολικό άκρο του κύριου σχήματος του αστερισμού. Στην πραγματικότητα είναι ένα διπλό ή και τριπλό αστρικό σύστημα, δηλαδή δύο ή τρεις διαφορετικοί αστέρες. Είναι επίσης γνωστός ως 65 Καρκίνου (ονομασία κατά Φλάμστηντ).
Αναστασία Γκαρά

Η Αναστασία Γκαρά είναι Ελληνίδα πολιτικός και βουλευτής.
Σουαλοκίν

Με το ιδιαίτερο όνομα Σουαλοκίν είναι γνωστός ο δεύτερος σε φωτεινότητα, όπως φαίνεται από τη Γη, αστέρας στον αστερισμό Δελφίνα, ο α (άλφα) Δελφίνος ("Alpha Delphini", συντομογραφικά "α Del"). Είναι επίσης γνωστός ως 9 Δελφίνος (ονομασία κατά Φλάμστηντ).

Στην πραγματικότητα είναι ένας πολλαπλός αστέρας: Αποτελείται από επτά διαφορετικούς αστέρες, οι δύο από τους οποίους συνιστούν διπλό σύστημα, δηλαδή δύο αστέρες που περιφέρονται γύρω από το κοινό τους κέντρο μάζας και είναι οι α Del Aa και α Del Ab. Υπάρχουν επιπλέον πέντε αμυδρότεροι αστέρες, γνωστοί ως α Del B, C, D, E και F.
Παιχνίδι μπάλας

μικρογραφία|Παιχνίδι μπάλας
Τα παιχνίδια μπάλας (ή τα αθλήματα μπάλας), είναι οποιαδήποτε μορφή παιχνιδιού ή αθλήματος που περιλαμβάνει μία μπάλα ως μέρος του παιχνιδιού. Αυτά περιλαμβάνουν παιχνίδια όπως το ποδόσφαιρο, το κρίκετ, το μπέιζμπολ, η καλαθοσφαίριση και το αμερικανικό ποδόσφαιρο. Αυτά τα παιχνίδια έχουν διαφορετικούς κανόνες και ιστορίες και έχουν ως επί το πλείστον άσχετες καταβολές. Τα παιχνίδια με μπάλα μπορούν να οριστούν σε διάφορους τύπους:

* Παιχνίδια με μπαστούνι και μπάλα, όπως το κρίκετ και το μπέιζμπολ. 
* Παιχνίδια με ρακέτα και μπάλα, όπως η αντισφαίριση, η τοιχοσφαίριση και η αντιπτέριση με μπάλα. 
* Παιχνίδια χεριού με μπάλα, όπως διάφορες παραλλαγές της χειροσφαίρισης και four square. 
* Aθλήματα γκολ, συνήθως ομαδικά αθλήματα, όπως η καλαθοσφαίριση και όλες οι μορφές ποδοσφαίρου, το λακρός και το χόκεϊ (εκτός από το χόκεϊ επί πάγου, το οποίο παίζεται με ένα δίσκο). 
* Αθλήματα διχτυού χωρίς ρακέτα, όπως η πετοσφαίριση και το "σεπάκ". 
* Αθλήματα στόχευσης ή αθλήματα ακριβείας, όπως το μπόουλινγκ, το bowls , το croquet και το γκολφ, καθώς και το μπιλιάρδο, συμπεριλαμβανομένου του σνούκερ, του οκτάμπαλου και άλλων μορφών μπιλιάρδου (το άθλημα του curling, το οποίο χρησιμοποιεί μια πέτρα και όχι μια μπάλα, ταξινομείται στα αθλήματα στόχευσης για ορισμένους σκοπούς).

Κατηγορία:Αθλήματα ανά είδος
Βαγγέλης Καριμάλης

Ο Βαγγέλης Καριμάλης (γεννημένος τον Νοέμβριο του 1968) είναι παλαίμαχος Έλληνας αθλητής, ο οποίος ξεκίνησε τη καριέρα του στο στίβο το 1983 και συνέχισε μέχρι το 2002.
Δήμος Μόγκιλα

Ο Δήμος Μόγκιλα ( ) είναι δήμος στο δυτικό κεντρικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Μόγκιλα ονομάζεται επίσης το χωριό στο οποίο βρίσκεται η έδρα του Δήμου Μόγκιλα.
Ιάρεδ

O Ιάρεδ(Εβραϊκά: יֶרֶד ,יָרֶד), ήταν βιβλικός πατριάρχης πριν από τον κατακλυσμό, γιος του Μαλελεήλ. Γεννήθηκε όταν ο Μαλελεάλ ήταν 165 χρονών και έζησε 800 χρόνια κατά την Μετάφραση των Εβδομήκοντα. Έγινε επίσης πατέρας του Ενώχ (γιός του Ιάρεδ) όταν ήταν 190 χρονών, πάλι σύμφωνα με την μετάφραση των Ο'.

Η Ορθόδοξη Εκκλησία τιμά τον Ιάρεδ ως άγιο και εορτάζει τη μνήμη του την Κυριακή των Προπατόρων.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Πόλυς Χατζηιωάννου

Ο Πόλυς Χατζηιωάννου (γεννήθηκε 1959/1960) είναι Κύπριος δισεκατομμυριούχος, κυρίως λόγω των μετοχών του στην EasyJet, μια αεροπορική εταιρεία που ιδρύθηκε από τον αδελφό του Στέλιο Χατζηιωάννου.

Είναι γιος του Λουκά Χατζηιωάννου.

Ο Χατζηιωάννου κατέχει τη Polyar Tankers, μια ναυτιλιακή εταιρεία με περίπου 20 δεξαμενόπλοια. Έχει την έδρα της στο Μονακό, και κατέχει περισσότερες από το 50 ιδιοκτησίες σε όλο τον κόσμο, συμπεριλαμβανομένης της Σιγκαπούρη, της Ελλάδας και της Ινδίας. 

Το 2001 παντρεύτηκε τη Ρόζμαρι Ζούδρου, έχουν δύο παιδιά και ζουν στο Μονακό.
Κλέλια Χατζηιωάννου

Η Κλέλια Χατζηιωάννου (γεννήθηκε το 1970/1971) είναι Κύπρια δισεκατομμυριούχος και μέτοχος στην EasyJet, την αεροπορική εταιρεία που ιδρύθηκε από τον αδελφό της, Στέλιο Χατζηιωάννου.

Η Κλέλια Χατζηιωάννου κατέχει ιδιοκτησίες με συνολική αξία άνω των 40 εκατομμυρίων δολαρίων, κυρίως στο Μονακό, την Κύπρο, την Αθήνα και το Λονδίνο.
Ελένη Μυλωνά

Η Ελένη Μυλωνά Χατζημιχαήλ είναι Κύπρια παιδαγωγός, συγγραφέας και πολιτικός, νυν δήμαρχος της κατεχόμενης πόλης Ακανθούς από τότε που εξελέγη το 2016, όντας μία από τις τέσσερις γυναίκες δήμαρχους στην Κύπρο. Ήταν πρόεδρος του Προσφυγικού Σωματείου «η Ακανθού» για δεκαπέντε χρόνια.

Σπούδασε στην Παιδαγωγική Ακαδημία Κύπρου, στο Πανεπιστήμιο Ιωαννίνων και έκανε μεταπτυχιακό Μ.Α. στο Αριστοτέλειο Πανεπιστήμιο Θεσσαλονίκης. Δημοσίευσε τα βιβλία όπως "Χέρι με Χέρι", "Μικροί στον αγώνα", Παίζοντας ..."Θυμάμαι", Γυρεύοντας "το φως", "Κοντά στη μητέρα, Πρώτη ανάσταση, Σαν παραμύθι ο αγώνας μας, Από τα Ουράλια στα ουράνια".
Θέμιδα Χριστοδουλίδου

Η Θέμιδα Χριστοδουλίδου (γεννήθηκε στις ) είναι Κύπρια αθλήτρια της ρυθμικής γυμναστικής. Εκπροσωπεί τη χώρα σε διεθνείς διαγωνισμούς. Αγωνίστηκε στο παγκόσμιο πρωτάθλημα, καθώς και στο Παγκόσμιο Πρωτάθλημα Ρυθμικής Γυμναστικής του 2014 και 2015. Κατά την διάρκεια των αγώνων της Κοινοπολιτείας το 2014, κέρδισε το χάλκινο μετάλλιο για τη Κύπρο.
Πιτάνη

Η Πιτάνη ήταν αρχαία Ελληνική πόλη στα παράλια της μικράς Ασίας και συγκεκριμένα στην Αιολίδα.
Φωτούλα Χατζήπαπα

Η Φωτούλα Χατζήπαπα (1957) είναι Κύπρια γιατρός και πολιτικός, η πρώτη γυναίκα δήμαρχος της Λακατάμιας. Εξελέγη στις τοπικές εκλογές του 2016 και είναι μία από τις τέσσερις γυναίκες δημάρχους της χώρας. Είναι ανεξάρτητη πολιτικός, αλλά ήταν ενταγμένη στο ΑΚΕΛ και ήταν επίσης υποψήφια στη λίστα του κόμματος στις εκλογές του 2011. Σπούδασε στο Ιατρικό Πανεπιστήμιο της Σόφιας και έκανε μεταπτυχιακό στην Γενική Ιατρική στο Πανεπιστήμιο του Σάρρεϊ. Εξελέγη δημοτικός σύμβουλος από το 1991 μέχρι το 2004 για το ΑΚΕΛ.
Η Ληστεία με τα Ντόπερμαν

Η Ληστεία με τα Ντόπερμαν (αγγλικά: The Doberman Gang), είναι μια αστυνομική περιπέτεια Αμερικανικής παραγωγής του 1972, σε σκηνοθεσία Ντέιβιντ Τσαντνόου και σενάριο Λουίς Γκάρφινκλ. Στους πρωταγωνιστικούς ρόλους είναι ο Μπάιρον Μέιμπ και η Τζούλι Παρίσι.
Δομιτίλλα η Πρεσβύτερη

H Φλαβία Δομιτίλλα η Πρεσβύτερη, λατιν. Flavia Domitilla Major (απεβ. πριν το 69, ίσως το 65) ήταν η σύζυγος του Τίτου Φλάβιου Βεσπασιανού Αυτοκράτορα των Ρωμαίων.
Δομιτίλλα η Νεότερη

H Φλαβία Δομιτίλλα η Νεότερη, λατιν. Flavia Domitilla Minor (π. 45 μ.Χ. - π. 66) από το γένος των Φλαβίων ήταν αδελφή του Τίτου και του Δομιτιανού Αυτοκρατόρων των Ρωμαίων.
Kıbrıs Postası

Η Kıbrıs Postası (τουρκικά για το Ταχυδρομείο της Κύπρου) είναι καθημερινή εφημερίδα στην Τουρκική Δημοκρατία της Βόρειας Κύπρου που ανήκει στην "Citypress Yayıncılık Ltd". Κυκλοφόρησε στις 22 Νοεμβρίου 2001 και έχει το μεγαλύτερο αναγνωστικό κοινό από οποιοδήποτε τουρκοκυπριακή εφημερίδα στο διαδίκτυο
Μπρέντον Τάραντ

Ο Μπρέντον Τάραντ (γεννημένος το 1991) είναι Αυστραλός τρομοκράτης που μεγάλωσε στο Γκράφτον, μια μικρή πόλη στα βόρεια της Νέας Νότιας Ουαλίας στην Αυστραλία. Είναι γνωστός για τις τρομοκρατικές επιθέσεις στο τζαμί Αλ-Νουρ στο Κράισττσερτς στις 15 Μαρτίου 2019.
Diyalog

Η Diyalog ("Διάλογος" στα τουρκικά) είναι καθημερινή εφημερίδα που εκδίδεται στη Τουρκική Δημοκρατία της Βόρειας Κύπρου. Το πρώτο τεύχος κυκλοφόρησε στις 4 Δεκεμβρίου 2013. Ο αρχισυντάκτης της είναι ο Ρεσάτ Ακάρ, ο οποίος κατέχει το 20% της εφημερίδας, ενώ το υπόλοιπο 80% ανήκει στη Net Holding. Για τους πρώτους μήνες δημοσίευσης η εφημερίδα κέρδισε θέση στην αγορά χρησιμοποιώντας εκστρατείες προώθησης όπως το μοίρασμα λαχείων ως δώρα. Είναι συνδεδεμένη με τον ομώνυμο τηλεοπτικό σταθμό Diyalog TV.
Cyprus Today

Η Cyprus Today είναι η κορυφαία αγγλόφωνη εφημερίδα στην Τουρκική Δημοκρατία της Βόρειας Κύπρου. Ιδρύθηκε στις 12 Οκτωβρίου του 1991, εκδίδεται δύο φορές την εβδομάδα και έχει πολυεθνικό προσωπικό. Η εφημερίδα περιέχει άρθρα από την Κύπρο (ελεύθερες και κατεχόμενες περιοχές) καθώς και διεθνείς ειδήσεις, ψυχαγωγικά και αθλητικά θέματα.

Ο αρχισυντάκτης της εφημερίδας είναι ο Τζιλ Φρέιζερ.
Κόμμα Εθνικής Αναγέννησης

Το Κόμμα Εθνικής Αναγέννησης (τουρκικά: "Ulusal Diriliş Partisi") είναι μικρό πολιτικό κόμμα στην αυτοαποκαλούμενη Τουρκική Δημοκρατία της Βόρειας Κύπρου χωρίς κοινοβουλευτική εκπροσώπηση. Το κόμμα, με επικεφαλής τον Ενβέρ Εμίν, δεν είχε κάποια εκπροσώπηση στο κοινοβούλιο μετά τις εκλογές του 1998.
Ομοσπονδία Τουρκοκυπριακών Συνδικάτων

Η Ομοσπονδία Τουρκοκυπριακών Συνδικάτων (TURK-SEN) είναι μια ομοσπονδία εννέα συνδικάτων στην Τουρκική Δημοκρατία της Βόρειας Κύπρου. Είναι συνδεδεμένη με τη Διεθνή Συνδικαλιστική Συνομοσπονδία και τη Συνομοσπονδία Ευρωπαϊκών Συνδικάτων. Η ομοσπονδία εδρεύει στην Βόρεια Λευκωσία. Ιδρύθηκε το 1954 και σήμερα έχει 12.000 μέλη.
Πρόσκοποι της Τουρκικής Δημοκρατίας της Βόρειας Κύπρου

Οι Πρόσκοποι της Τουρκικής Δημοκρατίας της Βόρειας Κύπρου () είναιπροσκοπική ομοσπονδία που δραστηριοποιούνται στην "ντε φάκτο" ανεξάρτητη Τουρκική Δημοκρατία της Βόρειας Κύπρου. Η ομοσπονδία έχει ισχυρούς δεσμούς με την Ομοσπονδία Προσκόπων και Καθοδήγησης της Τουρκίας.
Δήμος Μπογοβίντσε

Ο Δήμος Μπογοβίντσε ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Μπογοβίντσε ονομάζεται επίσης το χωριό στο βρίσκεται η έδρα του Δήμου Μπογοβίντσε.
Ανάζαρβος

Η Ανάζαρβος (Τουρκική προφορά: ΑνάΒαρΖα, κοντά στο σημερινό χωριό Dilekkaya) ήταν αρχαία Ελληνική πόλη της Κιλικίας, στην σημερινή Τουρκία. Αποτελεί Μνημείο Παγκόσμιας Κληρονομιάς της UNESCO από το 2014.
Σοφοκλής Σοφοκλέους

Ο Σοφοκλής Σοφοκλέους είναι Ελληνοκύπριος πολιτικός. Είναι Δήμαρχος Πάνω Λευκάρων. Διετέλεσε Υπουργός Δικαιοσύνης και Δημοσίας Τάξεως και ευρωβουλευτής στο Ευρωπαϊκό Κοινοβούλιο την περίοδο 2012-2014.
Τριβουλέτος

Ένας "τριβουλέτος" στο καρναβάλι του [[Μοντέ]] στην Ελβετία
Ο Τριβουλέτος του "Le Roi s'amuse" ("Ο βασιλιάς διασκεδάζει", 1832) του [[Ουγκώ]]
Ο Νικολά Φεριάλ (), ή αλλιώς γνωστός και ως Λε Φεβριάλ () ή Τριβουλέτος () (1479–1536), ήταν γελωτοποιός των βασιλιάδων Λουδοβίκου ΙΒ΄ και Φραγκίσκου Α΄ της Γαλλίας. 

Εμφανίζεται στο Βιβλίο 3 των χρονογραφημάτων Πανταγκρελίν του Φρανσουά Ραμπελαί. Εμφανίζεται στο έργο "Ο βασιλιάς διασκεδάζει" ("Le Roi s'amuse") του Βίκτωρος Ουγκώ και στην εκδοχή του για όπερα, "Ριγκολέττο" του Τζουζέπε Βέρντι, το οποίο ήταν συνδυασμός των λέξεων “Triboulet” και του ρήματος "rigoler" (γελώ), με σκοπό να αποφευχθεί η λογοκρισία που είχε υποστεί το έργο του Ουγκώ. Ένας "τριβουλέτος", ένας γελωτοποιός ντυμένος εξ ολοκλήρου με κόκκινη ενδυμασία, είναι χαρακτήρας που συνδέεται με το καρναβάλι του Μοντέ στην Ελβετία.